AT&T "Time Warner"ni 85,4 milliard dollarga sotib olishga qaror qildi
Agar “Time Warner” boshqa xaridor topsa, AT&T ga 1,7 milliard dollar to’lashga, antimonopoliya idorasi kelishuvni tasdiqlamasa, AT&T “Time Warner”ga 500 million dollar to’lashga majbur bo’ladi.
Kelishuv amalga oshishi uchun "Time Warner" hissadorlari uni tasdiqlashi, AQShning aksil-monopoliya idorasi esa qonunga xilof emasligini tekshirishi lozim. Har ikki kompaniya direktorlari kengashi kelishuvni bir ovozdan ma'qullagan. AT&T “Time Warner” mahsulotlarini internet orqali va uyali aloqa vositalarida taklif etmoqchi. "Bir-birini to’ldiruvchi xususiyatlarga ega ikki kompaniya o’rtasidagi ittifoq bu”, - deydi AT&T pravleniyesi raisi Rendall Stivenson. Unga ko’ra, bundan keyin video mahsulot uchun pul to’lagan mijozlar uni istalgan vositada, turli platformalarda ko’rishi mumkin bo’ladi. Respublikachilardan prezidentlikka nomzod Donald Tramp Oq uyga saylansa, bu kelishuvga to’siq qo’yishini aytdi. “Ozchilikning qo’lidagi haddan tashqari hokimiyat bu”, - dedi u ikki kompaniya bitimini izohlarkan. Tramp ommaviy axborot vositalaridan, xususan, Si-En-Enning saylov kampaniyasini qanday yoritayotganidan norozi. Tadbirkor nazarida, ular Trampning asosiy raqibi Xillari Klintonning yonini olmoqdda. “Reyter” axborot agentligining bildirishicha, agar “Time Warner” boshqa xaridor topsa, AT&T ga 1,725 milliard dollar to’lashga, antimonopoliya idorasi kelishuvni tasdiqlamasa, AT&T “Time Warner”ga 500 million dollar to’lashga majbur bo’ladi.